

Ειδικότητα στο Τ4Ε (ΠΕ02)

Κ. Καβάφης, Ιθάκη

Πηνελόπη Καχρίλα

Τμήμα (Κωδικός 2830)

Περιεχόμενα

[Ταυτότητα σεναρίου](#_Toc69224384) 3

[Βασική Ροή Σεναρίου](#_Toc69224385) 5

[Πλαίσιο Υλοποίησης](#_Toc69224386) 6

[Χρησιμοποιούμενα εργαλεία/μέσα](#_Toc69224387) 6

[Χρονοπρογραμματισμός](#_Toc69224388) 8

## Οδηγίες για την υλοποίηση του σεναρίου ……………………………………………………………………….11

Ταυτότητα σεναρίου

## Τάξη

Β’ Λυκείου, ΕΠΑ.Λ.

## Μάθημα/Γνωστικό Αντικείμενο

Νέα Ελληνικά, 2η ενότητα, Κ. Καβάφης, Ιθάκη, σελ.62-63

## Προσδοκώμενα μαθησιακά αποτελέσματα

Οι μαθητές αναμένεται :

1. Να ανιχνεύσουν το κεντρικό μήνυμα του ποιήματος
2. Να διαμορφώσουν κριτική στάση απέναντι στη μελοποίηση της ποίησης
3. Να εντοπίσουν τα σύμβολα του ποιήματος
4. Να αναγνωρίσουν βασικά στοιχεία της καβαφικής ποίησης
5. Να διακρίνουν τον προτρεπτικό – διδακτικό χαρακτήρα του ποιήματος
6. Να συγκρίνουν το βαθύτερο νόημα της « Ιθάκης » σε διαφορετικά ποιήματα
7. Να διερωτηθούν για τα οφέλη του ταξιδιού
8. Να διαμορφώσουν μια αισιόδοξη στάση ζωής, αξιολογώντας τη σημασία της Ιθάκης ή του ταξιδιού

## Προαπαιτούμενες γνώσεις των μαθητών για την υλοποίηση του σεναρίου

## Γνώσεις χρήσης και αξιοποίησης των εργαλείων της e-class και της webex, καθώς και κάποιες βασικές γνώσεις σχετικά με τη ζωή και το έργο του Κωνσταντίνου Καβάφη. Προαπαιτούμενο επίσης αποτελεί και η ανάκληση γνώσεων από την Οδύσσεια του Ομήρου (την οποία έχουν διδαχθεί οι μαθητές στην Α’ Γυμνασίου).

## Χρόνος υλοποίησης (για 1-2 διδακτικές ώρες στην ψηφιακή τάξη)

1 διδακτική ώρα σύγχρονης εξ αποστάσεως διδασκαλίας.

## Σύντομη περιγραφή σεναρίου

Το παρόν διδακτικό σενάριο στοχεύει στη γνωριμία με ένα χαρακτηριστικό δείγμα της ποίησης του Κ. Καβάφη, που βρίσκεται ανθολογημένο στο σχολικό εγχειρίδιο της Β’ τάξης ΕΠΑ.Λ. και είναι σύμφωνο με το Πρόγραμμα Σπουδών στη Δευτεροβάθμια Επαγγελματική Εκπαίδευση. Ο εκπαιδευτικός με κατάλληλη προετοιμασία και διδακτικές ενέργειες επιχειρεί να μυήσει τους μαθητές και τις μαθήτριες σε μια διαδικασία εμβάθυνσης στις σημαντικότερες πτυχές της καβαφικής ποίησης και ενθάρρυνσης της φιλαναγνωσίας. Το μάθημα ξεκινά με την συναισθηματική εμπλοκή των μαθητών: παρακολουθούν ένα βίντεο με μελοποιημένη την Ιθάκη του Κ. Καβάφη για μαθητική χορωδία από τον Κ. Πουλή και ακούνε ηχογραφημένη την απαγγελία του ποιήματος από τον Γ. Π. Σαββίδη. Μέσω ενός ερωτηματολογίου διερευνούν την αξία της μελοποιημένης ποίησης και εντοπίζουν το βασικό θέμα του ποιήματος. Έτσι, ο εκπαιδευτικός σταδιακά οδηγεί τους/τις μαθητές/τριες σε μία βαθύτερη κατανόηση του αισιόδοξου μηνύματος που παρέχει το ποίημα: η ζωή καταξιώνεται όταν ο άνθρωπος θέτει υψηλούς στόχους, καθώς στην προσπάθειά του να τους εκπληρώσει αποκτά συναρπαστικές εμπειρίες και άφθονες γνώσεις. Τα παραπάνω επιτυγχάνονται με τη βοήθεια του ηλεκτρονικού σχολικού βιβλίου και την εκπόνηση ατομικών και ομαδικών δραστηριοτήτων. Οι μαθητές και οι μαθήτριες εκπονούν τις δραστηριότητες και αξιολογούν αυτές των συμμαθητών τους. Τέλος, με την καθοδήγηση του εκπαιδευτικού, μέσα από συζήτηση για τα αποτελέσματα του αρχικού ερωτηματολογίου, οι μαθητές οδηγούνται στην υιοθέτηση μιας αισιόδοξης στάσης για τη ζωή.

## Δραστηριότητες που οδηγούν στην ενεργητική εμπλοκή των μαθητών

Οι ατομικές και ομαδικές δραστηριότητες είναι σχεδιασμένες από τον εκπαιδευτικό με στόχο την ενεργοποίηση των μαθητών, την ενθάρρυνση της φιλαναγνωσίας, την ανακάλυψη της διακειμενικότητας στη λογοτεχνία, την κατανόηση των συμβόλων και του κεντρικού μηνύματος του ποιήματος και τη συναισθηματική εμπλοκή τους στο θέμα της Ιθάκης ως στόχος ζωής, μέσα από τη συζήτηση και τη συνεργασία με τους συμμαθητές και τον εκπαιδευτικό. Έτσι, επιτυγχάνεται η αναγνώριση της αξίας της ποίησης στη ζωή μας, που έγκειται στη δύναμή της να συνυπάρχει με την τέχνη της μουσικής, και η διαμόρφωση μιας αισιόδοξης στάσης ζωής.

## Χρησιμοποιούμενα εργαλεία (ονομαστικά)

## Σύγχρονης διδασκαλίας:

## Πλατφόρμα σύγχρονης διδασκαλίας webex

1. Διαμοιρασμός εγγράφου (share file)
2. Διαμοιρασμός οθόνης (share screen)
3. Διαμοιρασμός βίντεο και ηχητικού αρχείου (share multimedia)
4. Επισημειώσεις (annotate)
5. Χωρισμός σε ομάδες (breakout sessions)
6. Chat
7. Emoticons

## Ασύγχρονης διδασκαλίας:

## Πλατφόρμα ασύγχρονης διδασκαλίας e-class

1. Τοίχος
2. Κουβεντούλα
3. Εργασίες
4. Ασκήσεις
5. Ερωτηματολόγια
6. Γλωσσάριο
7. Έγγραφα

## Βασική Ροή Σεναρίου

## Πλαίσιο Υλοποίησης

Το παρόν διδακτικό σενάριο υλοποιείται με τη μορφή εξ αποστάσεως δραστηριοτήτων, οι οποίες ανατίθενται στους μαθητές και στις μαθήτριες και εκπονούνται σύγχρονα μέσω της πλατφόρμας σύγχρονης εκπαίδευσης webex και της πλατφόρμας ασύγχρονης εκπαίδευσης e-class. Στόχος είναι η ενεργοποίηση γνωστικών και κοινωνικών δεξιοτήτων των μαθητών/τριών.

## Χρησιμοποιούμενα εργαλεία/μέσα

***Πλατφόρμα σύγχρονης διδασκαλίας webex***

* *Διαμοιρασμός εγγράφου (share file)* 
  + παρουσίαση μαθήματος
* *Διαμοιρασμός οθόνης (share screen)*
  + παρουσίαση μαθήματος/ αποτελεσμάτων ερωτηματολογίου
* *Διαμοιρασμός βίντεο – ηχητικού αρχείου (share multimedia)*
  + ενεργοποίηση ενδιαφέροντος, ευαισθητοποίηση, προβληματισμός
* *Επισημειώσεις (annotate)*
  + ατομική δραστηριότητα
* *Χωρισμός σε ομάδες (breakout sessions)*
  + ομαδικές δραστηριότητες
* *Chat*
  + επικοινωνία, συζήτηση, σχολιασμός, αξιολόγηση
* *Emoticons*
  + μη λεκτική επικοινωνία, έκφραση συναισθημάτων/ αντιδράσεων

***Πλατφόρμα ασύγχρονης διδασκαλίας e-class***

* *Τοίχος*
  + ανάρτηση εργασιών, σχολιασμός, αξιολόγηση, αναστοχασμός
* *Κουβεντούλα*
  + σχολιασμός, συζήτηση
* *Εργασίες*
  + *ανάρτηση εργασιών*
* *Ασκήσεις*
  + εκπόνηση ομαδικής δραστηριότητας
* *Ερωτηματολόγια*
  + διερεύνηση αντιλήψεων/ στάσεων, αναστοχασμός
* *Γλωσσάριο*
  + εκπόνηση ομαδικής δραστηριότητας
* *Έγγραφα*
  + αποθήκευση εργασίας
* *Πολυμέσα*
  + ανάρτηση βίντεο

***Εξωτερικοί Σύνδεσμοι***

* [ebooks.edu.gr/ebooks/v/pdf/8547/4588/24-0564-02\_Nea-Ellinika\_B-EPAL\_Vivlio-Mathiti/](http://ebooks.edu.gr/ebooks/v/pdf/8547/4588/24-0564-02_Nea-Ellinika_B-EPAL_Vivlio-Mathiti/)
* ["ΙΘΑΚΗ" Κ. Καβάφης (μελοποίηση: Κώστας Πουλής) - YouTube](https://www.youtube.com/watch?v=M2tttzvmZkE)
* <http://www.snhell.gr/lections/content.asp?id=52&author_id=60&page=anthology>

## Χρονοπρογραμματισμός

|  |  |  |  |
| --- | --- | --- | --- |
| **Χρονοπρογραμματισμός** | **Δραστηριότητα** | **Περιγραφή** | **Εκπαιδευτικά μέσα** |
| **Φάση 1. Αφόρμηση – Ενεργοποίηση ενδιαφέροντος**  (Διάρκεια: 8 λεπτά) | Αφού παρακολουθήσετε το *βίντεο* και ακούσετε το ηχητικό αρχείο με την απαγγελία του ποιήματος από τον Γ. Π. Σαββίδη, να απαντήσετε στο *ερωτηματολόγιο* στην e-class. | Οι μαθητές παρακολουθούν το *πολυμεσικό υλικό* είτε μέσω *διαμοιρασμού* από τον εκπαιδευτικό στην πλατφόρμα webex είτε από τα *Πολυμέσα* της e-class και απαντούν σε *ερωτηματολόγιο* διαμόρφωσης κριτικής στάσης απέναντι στη μελοποίηση της ποίησης και εντοπισμού του κεντρικού μηνύματος του ποιήματος. | Webex:   * Διαμοιρασμός πολυμεσικού υλικού, βίντεο   και ηχητικού αρχείου (share multimedia)  E-class:   * Ερωτηματολόγια * Πολυμέσα   Εξωτερικός σύνδεσμος:  [*"ΙΘΑΚΗ" Κ. Καβάφης (μελοποίηση: Κώστας Πουλής) - YouTube*](https://www.youtube.com/watch?v=M2tttzvmZkE)  [*http://www.snhell.gr/lections/content.asp?id=52&author\_id=60&page=anthology*](http://www.snhell.gr/lections/content.asp?id=52&author_id=60&page=anthology) |
| **Φάση 2. Παρουσίαση – Ερευνητική Εστίαση**  (Διάρκεια: 7 λεπτά) | **Ατομική Δραστηριότητα**  Υπογραμμίστε ή κυκλώστε στο διαμοιρασμένο κείμενο τα σύμβολα που χρησιμοποιεί ο Κ. Καβάφης στο ποίημα. Γράψτε τι μπορεί να υποδηλώνει κάθε σύμβολο στο *chat* της webex ή στην *κουβεντούλα* της e-class. | Οι μαθητές διαβάζουν σιωπηρά το κείμενο του σχολικού βιβλίου, που έχει διαμοιράσει ο εκπαιδευτικός στην οθόνη του, και υπογραμμίζουν ή κυκλώνουν τα σύμβολα που εντοπίζουν στο ποίημα. Έπειτα, προσπαθούν να διακρίνουν τι κρύβεται πίσω από κάθε σύμβολο, εκφράζοντας τις σκέψεις τους είτε στο *chat* είτε στην *κουβεντούλα.* | Webex:   * Διαμοιρασμός εγγράφου (share file) * Annotate * Chat   E-class:   * Κουβεντούλα   Εξωτερικός σύνδεσμος:   * Ηλεκτρονικό Σχολικό βιβλίο   [*ebooks.edu.gr/ebooks/v/pdf/8547/4588/24-0564-02\_Nea-Ellinika\_B-EPAL\_Vivlio-Mathiti/*](http://ebooks.edu.gr/ebooks/v/pdf/8547/4588/24-0564-02_Nea-Ellinika_B-EPAL_Vivlio-Mathiti/) |
| **Φάση 3.** **Ομαδικές δραστηριότητες**  (Διάρκεια: 15 λεπτά) | **Ομαδικές δραστηριότητες (4-5 ατόμων)**  1η Δραστηριότητα:  Να εντοπίσετε στο ποίημα τα ακόλουθα στοιχεία της καβαφικής ποίησης: λιτά εκφραστικά μέσα, γλώσσα δημοτική με στοιχεία καθαρεύουσας, ιαμβικός ανισοσύλλαβος στίχος, διδακτικός τόνος. Να καταγράψετε από δύο παραδείγματα για το καθένα. Αποθηκεύστε τις απαντήσεις σας στα *Έγγραφα*.  2η Δραστηριότητα:  Αναζητήστε στο διαδίκτυο το ποίημα «Ιθάκη» του Ντίνου Χριστιανόπουλου και συγκρίνετε τα κεντρικά μηνύματα των δύο ποιημάτων. Στη συνέχεια, καταγράψτε τις σημασίες της «Ιθάκης», όπως αυτές απαντούν στα δύο ποιήματα, στο *Γλωσσάριο* της e-class.  3η Δραστηριότητα:  Απαντήστε σε ερωτήσεις τύπου «Σωστό-Λάθος» και «Συμπλήρωση κενών» στις *Ασκήσεις* της e-class σε σχέση με τον διδακτικό τόνο του ποιήματος και την πηγή έμπνευσης του ποιητή.  4η Δραστηριότητα:  Αναζητήστε δύο εικόνες στο διαδίκτυο που αποτυπώνουν το βαθύτερο νόημα της  «Ιθάκης» κατά τη γνώμη σας, συνοδέψτε τις με την αντίστοιχη λεζάντα και αναρτήστε τις απαντήσεις σας (εικόνες, λεζάντα) στον *Τοίχο* της e-class.  5η Δραστηριότητα:  Γράψτε μια παράγραφο 60-80 λέξεων, για να εκφράσετε την άποψή σας σχετικά με το αν σημασία στη ζωή έχει το ταξίδι ή ο προορισμός. Υποβάλετε το κείμενό σας στις *Εργασίες* της e-class. | Οι μαθητές σε ομάδες εκπονούν δραστηριότητες, που έχει δημιουργήσει ο εκπαιδευτικός αξιοποιώντας εργαλεία της e-class και το διαδίκτυο.  Ο εκπαιδευτικός εκ περιτροπής μπαίνει στα εικονικά δωμάτια, για να ενισχύσει την προσπάθεια των ομάδων και να λύσει απορίες. | Webex:   * breakout sessions   *E-class:*   * Εργασίες * Ασκήσεις * Τοίχος * Γλωσσάριο * Έγγραφα   Εξωτερικός σύνδεσμος:   * Ηλεκτρονικό Σχολικό βιβλίο   [*ebooks.edu.gr/ebooks/v/pdf/8547/4588/24-0564-02\_Nea-Ellinika\_B-EPAL\_Vivlio-Mathiti/*](http://ebooks.edu.gr/ebooks/v/pdf/8547/4588/24-0564-02_Nea-Ellinika_B-EPAL_Vivlio-Mathiti/) |
| **Φάση 4**.  **Αξιολόγηση**  (Διάρκεια 10 λεπτά) | Αναρτήστε τις ομαδικές δραστηριότητες στον *Τοίχο* της e-class. Aξιολογήστε την εργασία μιας άλλης ομάδας, γράφοντας σχόλια, παρατηρήσεις και συμπληρώσεις στον *Τοίχο*. | Οι μαθητές αναρτούν τις ομαδικές δραστηριότητες στον *Τοίχο* και αξιολογούν την εργασία μιας άλλης ομάδας, διατυπώνοντας παρατηρήσεις, διορθώσεις ή συμπληρώσεις.  Ο εκπαιδευτικός παρέχει ανατροφοδότηση και αξιολογεί σε ατομικό επίπεδο τη συμμετοχή των μαθητών στις δραστηριότητες και στο σχολιασμό (*chat*, *Τοίχος*) και σε ομαδικό την εργασία που υποβάλλει κάθε ομάδα. | Webex:   * Τηλεσυνεργασία * chat   E-class:   * Τοίχος |
| **Φάση 5.**  **Αναστοχασμός - Ανακεφαλαίωση**  (Διάρκεια: 5 λεπτά) | Μελετήστε τα αποτελέσματα της δημοσκόπησης στην οποία συμμετείχατε κατά την αρχή του μαθήματος. Ανταλλάξτε απόψεις επ’ αυτών με τους συμμαθητές σας, αξιοποιώντας το *chat* και τα *emoticons* της webex. | Οι μαθητές συζητούν για τα αποτελέσματα της δημοσκόπησης, τα οποία βλέπουν με διαμοιρασμό της οθόνης του εκπαιδευτικού. Με την καθοδήγηση του εκπαιδευτικού συζητούν για την αξία της μελοποίησης της ποίησης και τη διακειμενικότητα στην ποίηση, καταλήγουν στο βαθύτερο νόημα του ποιήματος, που είναι η αξία του αγώνα για την εκπλήρωση ενός στόχου και ενθαρρύνονται στην υιοθέτηση μιας αισιόδοξης στάσης ζωής. Το μάθημα ολοκληρώνεται με την ανακεφαλαίωση των βασικών σημείων από τον εκπαιδευτικό. | Webex:   * Τηλεσυνεργασία * Διαμοιρασμός οθόνης (share screen) * Chat * Emoticons   E-class   * Ερωτηματολόγια |

## https://docs.google.com/drawings/u/0/d/s6pOCU8QBU8-mMZs-5hQNtQ/image?w=710&h=10&rev=1&ac=1&parent=1v2JmNdkXXVojQmiMkEGouDwVmfAA7unKΟδηγίες για την υλοποίηση του σεναρίου

Για μια αποτελεσματική σύγχρονη διδασκαλία κρίνεται αναγκαία η πολύ καλή προετοιμασία και η εκ των προτέρων οργάνωση από τον εκπαιδευτικό των στόχων, της παρουσίασης, των μέσων, των εργαλείων και των δραστηριοτήτων, ατομικών και ομαδικών, που πλαισιώνουν το μάθημα. Οι ατομικές και οι ομαδικές δραστηριότητες που έχουν δημιουργηθεί από τον εκπαιδευτικό πρέπει να ανταποκρίνονται στις δυνατότητες των μαθητών (γνωστικές, ψηφιακές) και στα ενδιαφέροντά τους. Επίσης, οι εργασίες είναι καλό να είναι διαφορετικές για κάθε ομάδα, ώστε να εξασφαλίζεται διαφοροποιημένη διδασκαλία, μεγαλύτερη ποικιλία στο μάθημα και διατήρηση του ενδιαφέροντος των μαθητών/τριών. Η αξιοποίηση πολυμεσικού υλικού με τα εργαλεία της e-class, καθώς και του διαδικτύου για αναζήτηση στοιχείων από τους μαθητές συμβάλλει στην αποτελεσματικότερη εποπτεία, στην ενθάρρυνση της ερευνητικής στάσης και στην επίτευξη της οικοδόμησης της νέας γνώσης. Η χρησιμοποίηση του Τοίχου ενθαρρύνει τη συνεργατική μάθηση και την ανατροφοδότηση. Τέλος, ο εκπαιδευτικός οφείλει να παροτρύνει όλους τους μαθητές να συμμετάσχουν σε όλες τις φάσεις του μαθήματος, διευκολύνοντας την πρόσβασή τους στα διαθέσιμα εργαλεία που παρέχει η εξ αποστάσεως εκπαίδευση για συνεργατική μάθηση και επικοινωνία.